Hyvät katsojat! Tervetuloa Evoluutio, luominen ja tiede -sarjaan!
Tässä olemme käsitelleet evoluutio- teoriaa monesta eri näkökulmasta -
ja sitä, kuinka se säteilee kaikkiin yhteiskunnan osa-alueisiin.
Oikeastaan mitään asiaa ei nykyään käsitellä, varsinkaan länsimaissa, -
ellei jotenkin osoiteta sen yhteyttä evoluutioteoriaan.
Kun ihmiset ovat ylipainoisia, niin sanotaan, -
että se johtuu evoluutiosta. Olemme luolamiehen geeneillä -
täällä yltäkylläisessä maailmassa ja syömme liikaa, -
kun odotamme seuraavaa nälänhätää. Ihan mitä tahansa täällä tapahtuu, -
niin sille keksitään evoluution mukainen selitys.
Evoluutio on siis muodostunut osaksi länsimaista kulttuuria.
Kaikkein vakavinta kuitenkin on, että evoluutioteoria on väärä.
Täytyy aina muistaa, mitä evoluutiota tarkoitetaan.
Tässä tarkoitetaan nimenomaan uusdarvinistista evoluutiota, -
jonka mukaan appelsiinit, elefantit ja ihmiset olisivat kehittyneet -
bakteerin kaltaisesta alkusolusta.
Kukaan ei aseta kiistanalaiseksi 500 koirarodun olemassaoloa.
Sudesta on luonnossa lajiutunut kettuja, kojootteja, shakaaleja ym.
Sitä ei tietenkään kukaan aseta kyseenalaiseksi.
Itse asiassa nopea lajiutuminen luonnossa on luomisen todiste, -
koska nopeaa lajiutumista tai eri koirarotuja eivät mutaatiot selitä.
Se on ennalta tehdasasennettu luotuun lajityyppiin, koiraeläimiin.
Niitä käytetään evoluution todisteina, -
ja lajiutuminen on itse asiassa erittäin vankka ja väkevä -
luomisen todiste, joka osoittaa, että ne ovat tehdasasennettuina.
No, voidaan perustellusti kysyä tänä päivänä -
tuoreen tieteellisen tutkimuksen valossa, -
onko evoluutio tieteellinen teoria.
Monet sanovat, että se on tieteellinen teoria, -
mutta yhä useammat sanovat, että se ei ole tieteellinen teoria.
Tämän kirjan tarkoitus on auttaa sinua ymmärtämään, -
miksi tähän aiheeseen liittyy niin paljon erimielisyyksiä.
Tiedemiehet tietysti yrittävät ymmärtää, -
mitä näemme ympärillämme ja kuinka kaikki toimii.
He kysyvät mm. tällaisia kysymyksiä: -
Mikä saa kasvit kasvamaan? Mikä aiheuttaa salamaniskun?
Lääkärit tietysti kysyvät, miksi ihmiset sairastuvat.
Myös koko maailmankaikkeutta -ei vain luontoa ja planeettaamme-
tutkitaan tieteellisesti. Tieteellinen tutkimus on erinomainen asia, -
mutta sitä ei saa väärinkäyttää.
Tiede käyttää aistiemme lisäksi teknisiä instrumentteja, -
kuten mikroskooppeja ja teleskooppeja, -
jotka ovat yhä parempia: webb- teleskooppi, elektronimikroskooppi -
ja sen uudet, siitä kehitetyt skannaavat elektronimikroskoopit.
Näemme kaiken aina vaan tarkemmin.
Väitetään jopa ylimielisesti, että kohta näemme kaiken alkuun -
tai näemme molekyylejä, joita itse asiassa nähdäänkin jo, -
jos ne ovat isoja. Voidaan näin hahmotella niitten rakennetta.
No, Kielitoimiston sanakirja määrittelee tieteen seuraavasti: -
"ilmiöiden ja niiden välisten suhteiden -
järjestelmällinen ja kriittinen tutkiminen; -
tietojen avulla saatu tietojen jäsentynyt kokonaisuus".
Todellisuudessa ei kuitenkaan olla ihan yhtä mieltä siitä, -
miten tiede määriteltäisiin. Tämä johtuu siitä, -
että eri alojen tiedemiehet työskentelevät eri tavoin -
ja käyttävät eri metodeja. Jotkut tekevät kokeita laboratoriossa, -
joissa he esim. testaavat uusien materiaalien kestävyyttä.
Toiset taas käyttävät eri tekniikoita, -
kuten geneettistä sormenjälkeä rikollisten tunnistamiseen.
Kolmannet kehittävät tietokone- ohjelmia ilmakehän mallinnukseen -
sääennusteita varten jne.
Joidenkin tiedemiesten tehtävä on selvittää, miten maailma toimii, -
eli mitkä lait ohjaavat luontoa ja luonnollisia tapahtumia.
Tämä on auttanut meitä ymmärtämään, -
miksi vesi muuttuu jääksi, kun lämpötila laskee, -
miksi kasvit tarvitsevat auringonvaloa kasvuun.
Miksi malarialääkkeet voivat menettää tehonsa -
sekä miten polttoaine tuottaa energiaa, jolla auton moottori toimii.
Tarkkaan ottaen tiedemiehet kuitenkin pyrkivät kuvaamaan näitä lakeja -
pikemminkin kuin selittämään niitä.
Vaikka esimerkiksi Isaac Newton pystyi laskemaan -
painovoiman vaikutuksen, hän ei kyennyt kertomaan, mitä se on.
Siis ei kukaan tiedä, mitä se painovoima on, -
mikä on se välittävä hiukkanen ym.
Ei siihen pysty kukaan vielä tänäkään päivänä.
Tiedämme, että positiivisesti varautuneet hiukkaset -
vetävät puoleensa negatiivisesti varautuneita hiukkasia, -
vaikka emme tiedä miksi.
Tiede ei myöskään pysty kertomaan, mistä nämä luonnonlait tulevat.
Tieteen ytimessä on uskomus, että maailma tai koko maailmankaikkeus -
noudattaa systemaattista järjestystä päivästä toiseen.
Ilman tätä perustavanlaatuista oletusta tiedettä ei voisi tehdä.
Jos luonnolliset tapahtumat toimisivat epäjärjestyksessä, -
sattumanvaraisesti ja umpimähkään -
tai eri tavoin, eri aikaan, eri paikoissa, -
olisi mahdotonta ennakoida niiden käyttäytymistä.
Aiemmin ei ollut kuitenkaan selkeää syytä olettaa, -
että maailma toimii järjestäytyneesti.
Ei nimittäin ole olemassa filosofisia periaatteita -
tai matemaattista todistusaineistoa joka johtaisi tähän päätelmään.
Vasta kun alettiin nähdä maailma järjestäytyneenä, -
alettiin harjoittaa tiedettä.
Tämä oli paljolti uskonpuhdistuksen tulosta.
Sitä voimme kiittää siitä, että länsimaailma -
eli entinen kristillinen alue on vauras.
Siellä tehdään tutkimusta, ja se johtaa kaikilla sektoreilla -
tieteellisessä tutkimuksessa. Voidaan oikeastaan sanoa, -
että se on tämä juutalaiskristillinen maailma.
No, tiedemiehet tekevät havaintoja, -
joista seuraa olettamuksia eli hypoteeseja.
Sitten hypoteeseja testataan tekemällä lisää havaintoja -
esimerkiksi suorittamalla kokeita.
Tämä onkin hyvin tärkeää, -
koska nyt kun tässä on kyse evoluutiokritiikistä, -
tämmöinen testattava tuore tieteellinen tutkimus ja sen tulokset -
ovat tuoneet luomista tukevia testattavia seikkoja -
ja asettavat evoluution kyseenalaiseksi.
Tässä ollaan nyt menossa. Aiemmin viittasin siihen, -
että on tulossa iso muutos maailman- käsitykseen eli paradigmaan.
Se on aivan ovella ja voi tapahtua todella nopeasti ihan yön yli.
No, tässä kuvassa näkyy Hooken laki, -
joka kuvaa materian elastisuutta.
Siellä on kierrejousi, josta roikkuu paino.
Tuplaamalla kierrejousesta roikkuvan kappaleen paino -
jännitysvoima tuplaantuu, ja myös jousen venymä tuplaantuu.
Kierrejousi keksittiin ja nähtiin, että mitä suurempi jousen venytys, -
sitä enemmän voimaa tarvittiin.
Tiedemies Robert Hooke (1635-1703) -
esitti hypoteesin, että tämä voima on suoraan verrannollinen -
venytyksen määrään. Siis jousen venymän kaksinkertaistaminen -
tuplaa voiman, ja venymän 3-kertaistaminen 3-kertaistaa sen jne.
Hooke testasi olettamusta mittaamalla ja laskemalla venymän määrää -
ja todisti hypoteesin oikeaksi. Nyt se on Hooken elastisuuden laki.
Tällaista prosessia kutsutaan usein tieteelliseksi menetelmäksi.
Jos testit osoittavat hypoteesin johdonmukaisesti oikeaksi, -
siitä tulee tieteellinen teoria.
Sana teoria ei tässä mielessä viittaa spekulaatioon/arvailuihin -
tai olettamuksiin, vaan hyvin toteennäytettyyn selvitykseen, -
joka perustuu havaittuihin tosiasioihin tai aineistoon.
Tämä esimerkkinä tieteellisestä tutkimuksesta.
Maineikas tiedefilosofi Sir Karl Popper väitti, -
että jollei teoria ole falsifioitavissa -
eli osoitettavissa vääräksi/ kumottavissa havainnolla, -
sitä ei voida pitää tieteenä.
Popperin näkemystä kaikki eivät kuitenkaan hyväksy, -
mutta tästä on itse asiassa kysymys usein, -
koska tutkimustulokset täytyy pystyä toistamaan -
tai osoittamaan oikeiksi/vääriksi. Jos siihen ei pystytä, -
niin ollaan vielä hyllyvällä suolla.
Tieteellisiä teorioita voi käyttää tieteellisten lakien laatimiseen.
Ne ovat tarkkoja esityksiä, jotka kuvaavat sitä, -
miten luonnollinen maailma toimii. Ne esitetään usein matemaattisesti.
Hooken laki voidaan esimerkiksi muotoilla: -
"Jousivoima on suoraan verrannollinen poikkeamaan ja jousivakioon" -
tai F = k . x (F = jousivoima, x = venymä ja k = jousivakio).
Siis mitä jäykempi jousi, sitä suurempi on k-vakion arvo.
Painovoimahan on yksi fysiikan neljästä perusvuorovaikutuksesta -
yhdessä sähkömagneettisen vahvan ja heikon vuorovaikutuksen kanssa.
Näin jokainen massahiukkanen täällä aiheuttaa -
toiseen massalliseen hiukkaseen voiman, joka on verrannollinen -
suoraan massojen tuloon ja kääntäen niiden etäisyyden neliöön.
Merkillepantavaa on tämän yhtälön yksinkertaisuus ja kauneus.
Fysiikka tottelee matematiikkaa.
Kukaan ei tiedä, mistä tämä johtuu. On sanottu, ettemme edes ansaitse -
tätä maailman mukavuutta ja ystävällisyyttä meitä kohtaan.
Nämä maailmaa hallitsevat yhtälöt ovat yksinkertaisia ja kauniita.
Ne kertovat siis myös viestiä Jumalasta, lakien Luojasta.
Raamatussa viitataan usein siihen, että Jumala antaa nämä lait.
Se on tietenkin totta.
Meillä ei ole muuta selitystä kuin nerokas suunnittelija sille, -
että luonnon neljä perusvuorovaikutusta toimivat.
Täällä voi olla ihmisiä, jotka voivat haistaa, maistaa, nähdä ja kuulla.
Luonto voi toimia. Säätö on äärettömän tarkkaa, -
ja luonnonlait ovat elegantteja, kauniita matemaattisia yhtälöitä.
Luonto/maailmankaikkeus on suuren, älykkään matemaatikon suunnitelma.
Tämä on ilmiselvää. Mitä enemmän ja tarkemmin yksityiskohtiin mennään, -
sen upeammin se tulee esille.
Tulevissa jaksoissa jatkamme tätä jännittävää luonnontutkimusta.
Kiitos, kun olit mukana!
Tekstitys: Tuula-Riitta Virrankare